paragraph_text: Prema autorima filma središnja tema je zapovjedna odgovornost za počinjene zločine u kojima su, kako autori tvrde, bez suđenja okrutno pobijeni vjerojatno desetci tisuća pripadnika Hrvatskih oružanih snaga, uz neutvrđen broj civila hrvatske nacionalnosti. Uz Hrvate su, tvrde autori, u kolonama smrti skončali pripadnici Slovenaca, Srba, Crnogoraca, Kozaka i drugih nacija. Prikazana su svjedočanstva preživjelih svjedoka, sudionici kolona, britanskih časnika, izjave povjesničara i publicista. Film pokušava dati odgovore, iz kuta autora filma, na pitanja koja su prema njima važna za rasvjetljavanje desetljećima prešućivane hrvatske povijesti. Pitanja na koja autori pokušavaju dati odgovor su zašto se onima koji su bježali od NOVJ tada nisu poštovala međunarodna ratna prava, zbog čega su zarobljenici protivno njihovoj volji prepuštani onima od kojih su bježali, te jesu li savezničke snage znale da ih predajom partizanskim jedinicama osuđuju na smrt.Laudato TV Laudato/N.P.: Najnoviji Laudatov dokumentarac: „Magnum crimen 1945.“ 9. svibnja 2015. (pristupljeno 23. studenoga 2019.)